smcproject/ml-wiki-sentences huggingface dataset:
ദുബാവ്ണ്ട് തടാകം കാനഡയിലെ നുനാവട്ടിലെ കിവല്ലിക് മേഖലയിലെ ഒരു തടാകമാണ് .
3,630 ചതുരശ്ര കിലോമീറ്റർ (1,400 ചതുരശ്ര മൈൽ) വലിപ്പമുള്ള ഈ തടാകത്തിൽ നിരവധി ദ്വീപുകളുണ്ട്.
ഇത് ഫോർ കോർണേർസിന് 320 കി.
മീ (200 മൈൽ) വടക്കായും, ഹഡ്സൺ ഉൾക്കടലിന് ഏകദേശം 480 കിലോമീറ്റർ (300 മൈൽ) പടിഞ്ഞാറായും, ആർട്ടിക് സർക്കിളിന് ഏകദേശം 400 കി.
മീ (250 മൈൽ) തെക്കായും സ്ഥിതിചെയ്യുന്നു.
ബെവർലി തടാകത്തിൽ തെലോൺ നദിയുമായി ചേരുന്ന വടക്കോട്ടൊഴുകുന്ന ഡുബാണ്ട് നദിയാണ് ഇതിന്റെ പ്രധാന പ്രവേശന കവാടവും നിർഗമനമാർഗ്ഗവും.
തെലോൺ കിഴക്കോട്ട് ചെസ്റ്റർഫീൽഡ് ഇൻലെറ്റിൽ ഹഡ്സൺ ഉൾക്കടലിലേയ്ക്ക് ഒഴുകുന്നു.
ദുബൈയിലെ അന്താരാഷ്ട്ര വിദ്യാലയങ്ങൾ അൽ മാവാക്ക്ബ് സ്കൂളുകൾ അൽ മിഷർ അമേരിക്കൻ അക്കാദമി അമേരിക്കൻ സ്കൂൾ ഓഫ് ദുബായ് അൻപൗൺ സ്കൂൾ ഡെൽഹി സ്വകാര്യ സ്കൂൾ, ദുബായ് ഡി.പി.എസ് അക്കാഡമി ദുബായ് അമേരിക്കൻ അക്കാഡമി ദുബായ് ബ്രിട്ടീഷ് സ്കൂൾ ദുബായ് കോളേജ് ദുബായ് ജാപ്പനീസ് സ്കൂൾ ദുബായ് മോഡേൺ ഹൈസ്കൂൾ എമിറേറ്റ്സ് ഇന്റർനാഷണൽ സ്കൂൾ ജെംസ് വെല്ലിങ്ടൺ ഇന്റർനാഷണൽ സ്കൂൾ ജർമൻ ഇന്റർനാഷണൽ സ്കൂൾ ദുബായ് ഗ്രീൻഫീൽഡ് കമ്മ്യൂണിറ്റി സ്കൂൾ ജുമൈറ ബാക്കൽവെയർ സ്കൂൾ ലൈസി ഫ്രാൻസിസ് ഇന്റർനാഷണൽ ഡി. ഡി ലൈസി ഫ്രാൻസിസ് ഇന്റർനാഷണൽ ജോർജസ് പോംപിഡോ ലൈസ്കെ ലിബാനീസ് ഫ്രാങ്കോഫോൺ പ്രിവി നോർഡ് ആംഗ്ലിയ ഇന്റർനാഷണൽ സ്കൂൾ ദുബായ് പാകിസ്താൻ എഡ്യൂക്കേഷൻ അക്കാദമി ഫിലിപ്പൈൻ സ്കൂൾ, ദുബായ് ദുബായ് സ്കൂൾ ദുബായ് ദുബായിലെ റഷ്യൻ ഇന്റർനാഷണൽ സ്കൂൾ Schools in Dubai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദുബ്‌ന
റഷ്യയിലെ മോസ്കോയിലുള്ള ഒരു പട്ടണമാണ് ദുബ്‌ന ( Russian : Дубна́ , റഷ്യൻ ഉച്ചാരണം: [dʊbˈna] ).
ദുബ് എന്ന വാക്കിന് ഓക്ക് എന്നാണർഥം.
ഓക്ക് മരങ്ങളുടെ നാട് എന്നർഥത്തിൽ ഇവിടത്തുകാർ ദുബ്‌നി എന്നും നഗരത്തെ വിളിക്കാറുണ്ട്.
ശാസ്ത്ര നഗരമെന്നു പേരു കേട്ട ഈ നഗരത്തിലാണ് അന്താരാഷ്ട്ര ന്യൂക്ലിയർ ഫിസിക്സ് പഠന കേന്ദ്രമായ ജോയിന്റ് ഇൻസ്റ്റിറ്റ്യൂട്ട് ഓഫ് ന്യൂക്ലിയർ റിസർച്ച്(ജെ.ഐ.എൻ.ആർ) സ്ഥിതി ചെയ്യുന്നത്.
ലോകത്തിലെ പ്രധാനപ്പെട്ട ആണവപരീക്ഷണശാലകളിലൊന്നാണിത്.
മിസാലുകൾ രൂപ കൽപ്പന ചെയ്യുന്ന എം.കെ.ബി. റാദുഗ എന്ന പ്രതിരോധ ഏറോ സ്പേസ് കമ്പനിയും ഈ നഗരത്തിലാണ്.
ഇരുപതാം നൂറ്റാണ്ടിന്റെ പകുതിയോടെയാണ് ഈ നഗരത്തിന്റെ വികസനമാരംഭിക്കുന്നത്.
1956 ൽ ഠൗൺ പദവി ലഭിച്ചു.
ജനസംഖ്യ: 70,663 (2010 Census) ; ഭൂമിശാസ്ത്രം
സമുദ്ര നിരപ്പിൽ നിന്ന് 120 meters (390 ft) ഉയരെയാണ് ഈ നഗരം സ്ഥിതി ചെയ്യുന്നത്.
മോസ്കോയ്ക്ക് വടക്ക് 125 കിലോമീറ്റർ വോൾഗാ നദിക്കു സമീപമാണ് ദുബ്‍ന.
mi) ഇവാൻകോവോ റിസർവയറിനു സമീപമാണിത്.
നഗരാതിർത്തിയിൽ വോൾഗയ്ക്കു കുറുകെയുള്ള ഹൈഡ്രോ ഇലക്ട്രിക് ഡാം മൂലമാണ് ഈ റിസർവയർ രൂപപ്പെട്ടിരിക്കുന്നത്.
വോൾഗയുടെ ഇരു തീരങ്ങളിലായാണ് ഈ നഗരം.
രണ്ടിനെയും ബന്ധിപ്പിക്കുന്ന ഏക പാലമാണ് ഈ ഡാം.
പടിഞ്ഞാറൻ അതിർത്തിയിൽ വോൾഗയെ ബന്ധിപ്പിക്കുന്ന മോസ്കോ കനാലും കിഴക്ക് ദുബ്‌ന നദിയുമാണ്.
മോസ്കോ ഒബ്‌ലാസറ്റിന്റെ വടക്കേ അറ്റത്തുള്ള നഗരമാണ് ദുബ്‌ന.
വെള്ളത്താൽ ചുറ്റപ്പെട്ട നഗരം.
ചരിത്രം രണ്ടാം ലോക മഹായുദ്ധത്തിനു മുമ്പ്
റൊസ്തോവ്-സുസ്ദാൽ രാജ വംശം 1132 ൽ പണി കഴിപ്പിച്ച  ദുബ്‌ന കോട്ട (Russian: Дубна)  നിരന്തര നാട്ടു യുദ്ധങ്ങളാൽ നശിപ്പിക്കപ്പെട്ടു.
ഒക്ടോബർ വിപ്ലവത്തിനു മുമ്പ് വളരെ ക്കുറച്ചു ഗ്രാമങ്ങളേ ഉണ്ടായിരുന്നുള്ളൂ.
വോൾഗ തീരത്തിനു ഇടത്ത് പോഡ്ബെരസ്യേയും (Podberezye) ഗോരോഡിസ്ചെ (Gorodishche), അലക്സാൻഡ്രോവ്ക (Alexandrovka), ഇവാൻകോവോ (Ivankovo), യൂർക്കിനോ (Yurkino), and കൊസ്ലാക്കി(Kozlaki- Russian : Козлаки ) തുടങ്ങിയവ വലതു കരയിലുമാണ്.
ഒക്ടോബർ വിപ്ലവത്തിനെത്തുടർന്ന് വ്യാപകമായ  കൂട്ടുകൃഷി ആദ്യം ആരംഭിച്ച ഇടങ്ങളിലൊന്നാണിത്.
1931 ൽ വോൾഗ - മോസ്കോ കനാൽ പണിയാൻ കമ്മ്യൂണിസ്റ്റ് പാർട്ടി തീരുമാനിച്ചു.
1937 കനാൽ നിർമ്മാണം പൂർത്തിയായി.
ഇവാൻകോവോ റിസർവയറും ഇവാൻകോവോ ഹൈഡ്രോ ഇലക്ട്രിക്കൽ പ്ലാന്റും ഈ പ്ലാന്റിന്റെ ഭാഗമായി നിർമ്മിക്കപ്പെട്ടു.
കോർച്ചേവ ഠൗണും നിരവധി ഗ്രാമങ്ങളും വെള്ളത്തിനടിയിലായി.
സോൾഷനിറ്റ്സിൻ തന്റെ  ഗുലാഗ് ആർച്ചിപിലാഗോയിൽ ദുബ്‌നയെ ഗുലാഗ് തടവുകാരാൽ നിർമ്മിതമായ പട്ടണം എന്ന് പരാമർശിക്കുന്നുണ്ട്.
ശാസ്ത്ര നഗരം
1946 ൽ സോവിയറ്റ് സർക്കാർ ന്യൂക്ലിയർ ഗവേഷണത്തിനായി പ്രോട്ടോൺ ആക്സിലേറ്റർ ഇവിടെ നിർമമ്മിക്കാൻ തീരുമാനിച്ചു.
മോസ്കോയിൽ നിന്ന് വിദൂരമാണെന്നതും ഇവാൻകോവ് പവർ പ്ലാന്റിന്റെ സാമീപ്യവും ഈ സ്ഥലം തെരഞ്ഞെടുക്കാൻ കാരണമായി.
ഐ.വി. കുർച്ചതോവ് എന്ന വിദഗ്ദ്ധന്റെ നേതൃത്വത്തിൽ ഒരു സംഘം ശാസ്ത്രജ്ഞർ മോസ്കോയിൽനിന്ന്‌ 120 കിലോമീറ്റർ അകലെയുള്ള വോൾഗയുടെ കരയിൽ 1947-ൽ പരീക്ഷണശാലയ്ക്കു ശ്രമം തുടങ്ങി.
ഡിസംബർ 13, 1949 ന് ആക്സിലേറ്റർ കമ്മീഷൻ ചെയ്തു.
വോൾഗ നദിയോടു ചേർന്നുള്ള ബോൾഷായ വോൾഗ, ഇവാൻകോവോ എന്നീ പ്രദേശങ്ങൾ സംയോജിപ്പിച്ച് 1956 ജൂലായിൽ നഗരവും ഇൻസ്റ്റിറ്റ്യൂട്ട് ഫോർ ന്യൂക്ലിയർ റിസർച്ചും (ജെ.ഐ.എൻ.ആർ)  സ്ഥാപിക്കപ്പെട്ടു.
വെനഡിക്ട് ഡെസലപ്പോവ്, നിക്കളോ ബൊഗോല്യുബോവ്, ജി. ഫ്ളേറോവ്,  വ്ലാദിമിർ വെക്സലർ, ബ്രൂണോ പെന്തക്കോവ  തുടങ്ങി നിരവധി പ്രമുഖ  ശാസ്ത്രജ്ഞർ ഇൻസ്റ്റിറ്റ്യൂട്ടിൽ പ്രവർത്തിച്ചു.
റഷ്യൻ-അമേരിക്കൻ സഹകരണത്തിൽ നടന്ന ആദ്യഗവേഷണത്തിൽ കണ്ടുപിടിച്ച ഒരു മൂലകത്തിന്, ജി. ഫ്ളേറോവിന്റെ ഓർമ്മക്കായി ‘ഫ്ലേറോവിയം’ എന്നാണ് പേരിട്ടത്.
ജെ.ഐ.എൻ.ആർ. വികസിപ്പിച്ച 105-ാം നമ്പർ മൂലകത്തിന് പേരിട്ടത് ദുബ്‌നിയം (Db) എന്നായിരുന്നു.
ഗതാഗതം Bolshaya Volga Railway station and locomotive 9P512
മോസ്‌കോ നഗരവുമായി ബന്ധിപ്പിച്ച് നിരവധി എക്സ്പ്രസ് ട്രെയിനുകളും സബർബൻ ട്രെയിനുകളുമുണ്ട്.
സംസ്കാരം The theater in Dubna
2007 മുതൽ മ്യൂസ് എനർഗോ (MuzEnergo) എന്ന അന്താരാഷ്ട്ര ജാസ് ഫെസ്റ്റിവൽ നടന്നു വരുന്നു.
Museum of Archeology and Local History of Dubna The JINR Museum of the History of Science and Technology Museum of Natural History at Dubna International University Museum of Locks കായികം
രണ്ടു സ്റ്റേഡിയങ്ങളാണ് ദുബ്‌നയിലുള്ളത്.
വോൾഗാ നദിയിൽ ഒരു വാട്ടർ സ്കൈ സ്റ്റേഡിയവും മൂന്ന് നീന്തൽക്കുളങ്ങളുമുണ്ട്.
മറ്റു വിവരങ്ങൾ Statue of Vladimir Lenin at Dubna
വാസ്തുവിദഗ്ദ്ധൻ മിഷിരിയാക്കോ മിഖായേലാണ് നഗരത്തിന്റെ ശില്പി.
വോൾഗയ്ക്ക് അഭിമുഖമായി ലെനിന്റെ 25 meters (82 ft) പടുകൂറ്റൻ കരിങ്കൽ പ്രതിമ നിൽക്കുന്നു.
നദിയുടെ അങ്ങേക്കരയിൽ
ഉണ്ടായിരുന്ന സ്റ്റാലിന്റെ പടുകൂറ്റൻ പ്രതിമ സോഷ്യലിസ്റ്റ് സർക്കാറിനെതിരെയുള്ള വിമതസമരത്തിൽ
1962-ൽ  തകർക്കപ്പെട്ടു.
ചിത്രശാല War Memorial and Gardens on the banks of the Volga River Ilyushin Il-2 in a war memorial in Dubna Plaque concerning the Ilyushin Il-2 war memorial in Dubna Russian locomotive class 9P number 9P512 outside the Bolshoi Volga railway station in Dubna Twin towns and sister cities അവലംബം കുറിപ്പുകൾ
ധ്വാനിക ടോർപിഡൊ ഇംഗ്ലീഷ് വിലാസം https://ml.wikipedia.org/wiki/Acoustic_torpedo ഒരു ടോർപ്പിഡോ പ്രദർശനത്തിൽ
ധ്വാനിക രീതികളുപയോഗിച്ച് ലക്ഷ്യത്തിലെത്തുന്ന നാവിക ടോർപിഡൊയാണ് ധ്വനിക ടോർപിഡൊ (Acoustic torpedo).
ഇതിനെ ഹോമിങ് ടോർപിഡൊ എന്നും വിളിക്കാറുണ്ട്.
ലക്ഷ്യം കണ്ടെത്തുന്ന രീതി ഒഴികെ മറ്റെല്ലാത്തിലും (വലിപ്പം, ആയുധക്കോപ്പുകൾ , നോദന സംവിധാനം) ഇവയും ഇതര ടോർപിഡൊകളും സമാനമാണ്.
ഈയിനം ടോർപിഡോകൾ കൃത്യമായ ലക്ഷ്യത്തിനു പകരം ലക്ഷ്യപ്രാന്തത്തെ ലാക്കാക്കി വിക്ഷേപിച്ചാൽ മതിയാകും.
ധ്വനിക സംവിധാനം
ലക്ഷ്യവുമായുള്ള അകലം ഇതിലെ ധ്വാനിക സംവിധാനത്തിന്റെ പ്രഭാവപരിധിയിലും (100-500 മീ.) കുറയുന്നതോടെ ഇതിലെ സെർവോമെക്കാനിസം പ്രവർത്തിച്ചുതുടങ്ങും.
ഈ ഗൈഡിങ് സംവിധാനത്തിൽ പ്രധാന പങ്കുവഹിക്കുന്നത് ടോർപിഡൊയിൽ ഉറപ്പിച്ചിട്ടുള്ള ധ്വാനിക സംസൂചകമാണ്.
ഇത് സക്രിയ ഇനത്തിലോ നിഷ്ക്രിയ ഇനത്തിലോ ഉള്ളതാകാം.
സക്രിയ ഇനമാണെങ്കിൽ ടോർപിഡൊയുടെ നാസികയിൽ ഒരു സോണാർ ഉണ്ടാകും.
സോണാർ ഉത്സർജനം ചെയ്യുന്ന ധ്വാനിക സിഗ്നലുകൾ ലക്ഷ്യസ്ഥാനത്ത് തട്ടി പ്രതിഫലിച്ച് തിരിച്ചുവരുന്നു.
ഇവയെ ആശ്രയിച്ച് ടോർപിഡൊ സ്വയം ഗതി നിയന്ത്രിച്ച് ലക്ഷ്യസ്ഥാനത്തെത്തുന്നു.
നിഷ്ക്രിയ രീതിയിൽ ശരവ്യസ്ഥാനത്തുനിന്നു പുറപ്പെടുന്ന ശബ്ദത്തെ (ഉദാ. പ്രൊപ്പെല്ലർ രവം) അവലംബിച്ചാണ് ടോർപിഡൊ നീങ്ങുന്നത്.
കുറഞ്ഞ ആക്രമണ പരാസം, വേഗതക്കുറവ് എന്നിവയാണ് ഇവയുടെ പ്രധാന പോരായ്മകൾ.
ഇതിലെ ട്രാൻസ്ഡ്യൂസെർ ചെറുതും അതിന്റെ ദിശാത്മകത (directivity) ഉയർന്നതുമായതിനാൽ അവയുടെ പ്രവർത്തനത്തിനുപയോഗിക്കേണ്ടിവരുന്ന തരംഗ ആവൃത്തിയും ഉയർന്നതായിരിക്കും.
ഇതുകൊണ്ട് ആക്രമണ പരാസം കുറയാനിടയാകുന്നു.
ടോർപിഡൊയുടെ ജലാന്തര പ്രയാണം സൃഷ്ടിക്കുന്ന രവത്തിന്റെ തീവ്രത ലക്ഷ്യസ്ഥാനത്തുനിന്ന് ഉത്സർജനം ചെയ്യപ്പെടുന്ന രവത്തിന്റേതിനെക്കാൾ കുറഞ്ഞിരിക്കാൻവേണ്ടി ടോർപിഡൊയുടെ പ്രയാണവേഗത കുറയ്ക്കുകയാണ് പതിവ്.
രക്ഷപ്പെടാനുള്ളരീതി
ഇവയിൽനിന്ന് രക്ഷപ്പെടുന്നത് രണ്ട് രീതികളിലാകാം.
നിഷ്ക്രിയ സംവിധാനമുള്ളവയെ ആകർഷിക്കാനായി ലക്ഷ്യത്തിൽനിന്ന് അകലെ ഏതെങ്കിലും വിധത്തിൽ കൂടിയ തീവ്രതയുള്ള ശബ്ദം സൃഷ്ടിക്കുന്നു.
ടോർപിഡൊ ഉന്നംതെറ്റി സഞ്ചരിച്ച് സ്വയം നിർവീര്യമാകും.
സക്രിയ രീതിയിലുള്ളവയിൽനിന്ന് രക്ഷനേടാനായി ഏതെങ്കിലും തരത്തിലുള്ള മാധ്യമങ്ങളുടെ സാന്നിധ്യം വേണ്ടിവരും.
ഇവയിൽ തട്ടി പ്രതിഫലിച്ചുവരുന്ന സിഗന്ലുകളാൽ നയിക്കപ്പെട്ട് ടോർപിഡൊ പ്രസ്തുത മാധ്യമത്തിൽ തട്ടി വിസ്ഫോടനവിധേയമാവുന്നു.
പുറംകണ്ണികൾ http://www.reference.com/browse/acoustic-torpedo%5Bപ്രവർത്തിക്കാത്ത+കണ്ണി%5D http://dictionary.reference.com/browse/acoustic+torpedo http://images.mitrasites.com/wallpaper/acoustic-torpedo.html%5Bപ്രവർത്തിക്കാത്ത+കണ്ണി%5D https://www.fbo.gov/?s=opportunity mode=form id=a7e14657fece14df7f9c1c89ab72989b tab=core _cview=0 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധ്വാനിക ടോർപിഡൊ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ധൗമർജ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ധൗമർജ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധൗമർജ സ്ഥിതിചെയ്യുന്നത്.
ധൗമർജ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ധൗമർജ ൽ 165 വീടുകൾ ഉണ്ട്.
ഇതിൽ 427 പുരുഷന്മാരും 363 സ്ത്രീകളും ഉൾപ്പെടുന്നു.
ധൗമർജ ലെ സാക്ഷരതാ നിരക്ക് 68.35 ശതമാനമാണ്.
ധൗമർജ ലെ 6 വയസ്സിനു താഴെയുള്ള കുട്ടികളുടെ എണ്ണം 65 ആണ്.
ഇത് ധൗമർജ ലെ ആകെ ജനസംഖ്യയുടെ 8.23 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 260 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 228 പുരുഷന്മാരും 32 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 87.69 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 38.85 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ധൗമർജ ലെ 398  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 165 - - ജനസംഖ്യ 790 427 363 കുട്ടികൾ (0-6) 65 39 26 പട്ടികജാതി 398 214 184 പട്ടിക വർഗ്ഗം 0 0 0 സാക്ഷരത 68.35 % 58.15 % 41.85 % ആകെ ജോലിക്കാർ 260 228 32 ജീവിതവരുമാനമുള്ള ജോലിക്കാർ 228 201 27 താത്കാലിക തൊഴിലെടുക്കുന്നവർ 101 95 6 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ധ്വനി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Dhwani
എ.ടി. അബുവിന്റെ സംവിധാനത്തിൽ പ്രേംനസീർ , ജയറാം , നെടുമുടി വേണു , ജയഭാരതി , ശോഭന എന്നിവർ പ്രധാനവേഷത്തിൽ അഭിനയിച്ച് 1988 -ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ധ്വനി .
പ്രശസ്ത ഉത്തരേന്ത്യൻ സംഗീതസം‌വിധായകൻ നൗഷാദ് സംഗീതസംവിധാനം ചെയ്ത ഈ ചിത്രമാണ് പ്രേം നസീറിന്റെ അവസാനചിത്രം .
മാക് പ്രൊഡക്ഷൻസിന്റെ ബാനറിൽ അംജത് അലി നിർമ്മിച്ച ഈ ചിത്രം വിതരണം ചെയ്തത് മാക് പ്രൊഡക്ഷൻസ് ആണ്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് പി.ആർ. നാഥൻ ആണ്.
അഭിനേതാക്കൾ അഭിനേതാവ് കഥാപാത്രം പ്രേംനസീർ രാജശേഖരൻ നായർ ജയറാം ശബരി നാഥ് നെടുമുടി വേണു ശേഖരൻ തിലകൻ വെട്ടുകുഴി കെ.പി. ഉമ്മർ ഓങ്ങല്ലൂർ സദാശിവൻ സുരേഷ് ഗോപി ഡോ. ദിനേശ് ബാലൻ കെ. നായർ ബാഹുലേയൻ വി.കെ. ശ്രീരാമൻ തമ്പി ഒടുവിൽ ഉണ്ണികൃഷ്ണൻ കുറുപ്പ് ഇന്നസെന്റ് റപ്പായി ജഗതി ശ്രീകുമാർ മണികണ്ഠപിള്ള കരമന ജനാർദ്ദനൻ നായർ കുട്ടിശങ്കരൻ കെ.പി.എ.സി. സണ്ണി പോലീസ് ഓഫീസർ മാമുക്കോയ മാമു മോഹൻ ജോസ് തോമസ് കുട്ടി വൈക്കം മുഹമ്മദ് ബഷീർ വൈക്കം മുഹമ്മദ് ബഷീർ ജയഭാരതി മാലതി ശോഭന ദേവി സുകുമാരി തങ്കമണി രോഹിണി സുനിത സബിത ആനന്ദ് കനകം പാട്ടരങ്ങ്
യൂസഫലി കേച്ചേരി എഴുതിയ വരികൾക്ക് നൗഷാദ് ഈണം നൽകിയ ഗാനങ്ങൾ ഈ ചിത്രത്തിലുണ്ട്.
പുറത്തിറങ്ങാത്ത "ഹബ്ബ ഖാത്തൂൻ" എന്ന ഹിന്ദി ചലച്ചിത്രത്തിനു വേണ്ടി നിർവ്വഹിച്ച സംഗീതം ഈ ചിത്രത്തിലും ഉപയോഗിക്കുകയായിരുന്നു .
പാട്ട് പാട്ടുകാർ വരികൾ ഈണം 1 അനുരാഗലോലഗാത്രി കെ.ജെ. യേശുദാസ് , പി. സുശീല പൂവച്ചൽ ഖാദർ നൗഷാദ് 2 മാനസനിളയിൽ കെ.ജെ. യേശുദാസ് യൂസഫലി കേച്ചേരി നൗഷാദ് 3 ഒരു രാഗമാല കോർത്തു കെ.ജെ. യേശുദാസ് യൂസഫലി കേച്ചേരി നൗഷാദ് 4 ജാനകീ ജാനേ രാമാ കെ.ജെ. യേശുദാസ് യൂസഫലി കേച്ചേരി നൗഷാദ് 5 രതിസുഖസാരമായി കെ.ജെ. യേശുദാസ് യൂസഫലി കേച്ചേരി നൗഷാദ് 6 ആൺ കുയിലേ കെ.ജെ. യേശുദാസ് യൂസഫലി കേച്ചേരി നൗഷാദ് 7 ജാനകീ ജാനേ പി. സുശീല യൂസഫലി കേച്ചേരി നൗഷാദ്
അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം വേണു , സി.ഇ.
ബാബു ചിത്രസം‌യോജനം ജി. വെങ്കിട്ടരാമൻ കല എസ്. കോന്നനാട് നൃത്തം പുലിയൂർ സരോജ പരസ്യകല പി.എൻ. മേനോൻ ശബ്ദലേഖനം ബി.എൻ. ശർമ്മ അസോസിയേറ്റ് ഡയറൿടർ ഗാന്ധിക്കുട്ടൻ അവലംബം ↑ ↑ {{ cite book }} : | volume= has extra text ( help ) ; Cite has empty unknown parameter: | part= ( help ) ↑ Renuka Narayanan.
(9 April 2011).
"The song of songs for this Tuesday" .
The Hindustan Times .
Retrieved 28 April 2011.
ധ്വനി (സൗന്ദര്യശാസ്ത്രം) This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
( ഓഗസ്റ്റ് 2020 ) ( Learn how and when to remove this message ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭാരതീയ കാവ്യമീമാംസകനായ ‌‌ ആനന്ദവർദ്ധനൻ ധ്വനിയെ ഒരു കാവ്യപ്രസ്ഥാനമായി വികസിപ്പിച്ചു.
ധ്വനിക്ക് ഭാവപരവും രൂപപരവുമായ അർത്ഥമുണ്ട്.
അർത്ഥം അതിന്റെ സ്വത്വത്തെയും ശബ്ദം അതിന്റെ അർത്ഥത്തെയും സ്വയം അപ്രധാനീകരിച്ച് കാവ്യാത്മാവായ അർത്ഥത്തെ ധ്വനിപ്പിക്കുന്ന തരം കാവ്യവിശേഷമാണിത്.
(ധ്വന്യാലോകം,1.13)
വ്യാകരണശാസ്ത്രത്തിൽ നിന്ന് സാഹിത്യശാസ്ത്രത്തിലേക്ക് കടംകൊണ്ട് പദമാണ് ധ്വനി.
വർണങ്ങൾ  കേൾക്കുമ്പോൾ ധ്വനി എന്ന് വൈയാകരണൻമാർ പറയുന്നു.
വർണോച്ചാരണം ശബ്ദത്തെ ധ്വനിപ്പിക്കുന്നു.
വ്യഞ്ജകത്വസാമ്യം പരിഗണിച്ചാണ് സാഹിത്യശാസ്ത്രം ഈ പദമെടുത്തത്.
വാച്യവാചകസമ്മിശ്രവും ശ്ബദസ്വരൂപവുമായ കാവ്യത്തിൽ ശബ്ദാർത്ഥങ്ങൾ വ്യഞ്ജകങ്ങളായി വന്നാൽ ധ്വനിയായി.
'യത്രാർത്ഥ ശബ്‌ദോ വാ
തമർഥമുപസർജനീകൃതസ്വാർഥൗ
വ്യംഗ്യത കാവ്യവിശേഷ
സ ധ്വനിരിതി സുരിഭി കഥിത'- (ധ്വന്യാലോകം I .13)
ധ്വനി സിദ്ധാന്തകാരൻ ആനന്ദവർദ്ധനാണ്.
ഭാരതീയ കാവ്യശാസ്ത്രം-ഡോ.
ടി ഭാസ്‌ക്കരൻ കേരളഭാഷാ ഇൻസ്റ്റിറ്റിയൂട്ട് കൂടുതൽ വായനയ്ക്ക് ധ്വന്യാലോകം കാവ്യശാസ്ത്രം
ധ്വന്യാലോകം ഇംഗ്ലീഷ് വിലാസം https://ml.wikipedia.org/wiki/Dwanya_lokam
സംസ്കൃതത്തിൽ രചിച്ച കാവ്യമീമാംസാ ഗ്രന്ഥമാണ് ധ്വന്യാലോകം .
കാവ്യാലോകം എന്നും സഹൃദയാലോകം ഈ ഗ്രന്ഥത്തിനു പേരു നല്കിക്കാണുന്നു.
ഒൻപതാം ശതകത്തിൽ കാശ്മീരിൽ ജീവിച്ചിരുന്ന ആനന്ദവർധനനാണ് രചയിതാവ്.
കാവ്യത്തിന്റെ ആത്മാവായി ധ്വനി എന്ന തത്ത്വത്തെ വിശദീകരിക്കുന്നതോടൊപ്പം ധ്വനിയും മറ്റു കാവ്യതത്ത്വങ്ങളുമായുള്ള ബന്ധവും ഈ കൃതിയിൽ ചർച്ച ചെയ്യപ്പെടുന്നു.
നാല് ഭാഗമായാണ് ധ്വന്യാലോകത്തിലെ പ്രതിപാദനം.
ഓരോ ഭാഗത്തിനും ഉദ്യോതം എന്ന് പേരു നല്കിയിരിക്കുന്നു ഉള്ളടക്കം ഒന്നാം ഉദ്യോതം
പദ്യരൂപത്തിൽ കാരികയും ഉദാഹരണപദ്യ-ഗദ്യഭാഗങ്ങളോടൊപ്പം ഗദ്യരൂപത്തിൽ വൃത്തിയും ഇടകലർന്നാണ് രചനാശൈലി.
ഇതിലെ നിർവചനപരമായ കാരികാപദ്യങ്ങൾ അജ്ഞാത നാമാവായ ഒരു പണ്ഡിതൻ രചിച്ചതാണെന്നും വൃത്തിയുടെ രചയിതാവാണ് ആനന്ദവർധനൻ എന്നും കരുതുന്ന പണ്ഡിതന്മാരുണ്ട് .
എന്നാൽ കൂടുതൽ ഗവേഷകരും കാരികയും വൃത്തിയും ആനന്ദവർധനന്റെതന്നെ കൃതിയാണെന്നാണ് രേഖപ്പെടുത്തുന്നത്.
ഗ്രന്ഥാരംഭത്തിലെ പദ്യത്തിൽ 'സഹൃദയമനഃപ്രീതിക്കായിട്ട് ധ്വനിയുടെ സ്വരൂപം വിശദീകരിക്കുന്നു' എന്നു പ്രസ്താവിച്ചതിൽനിന്ന് കാരികാകാരന്റെ നാമം സഹൃദയൻ എന്നാകാം എന്ന് പ്രസ്താവം കാണുന്നുണ്ടെങ്കിലും ഈ മതം സാമാന്യമായി സ്വീകാര്യമായിട്ടില്ല.
കാവ്യാത്മാവ് ധ്വനിയാണ് എന്ന് തന്റെ പൂർവസൂരികളായ കവികൾ വ്യക്തമാക്കിയിട്ടുണ്ടെങ്കിലും അതിന്റെ അസ്തിത്വത്തെ ചില പണ്ഡിതന്മാർ നിഷേധിക്കുകയും ചിലർ ധ്വനി എന്നത് അനുമാനം എന്ന തത്ത്വത്തിൽ അന്തർഭൂതമാണെന്ന് കരുതുകയും മറ്റു ചിലർ ധ്വനിതത്ത്വം ഉണ്ടെങ്കിലും അത് അനിർവചനീയമാണെന്നു വിലയിരുത്തുകയും ചെയ്യുന്നതിനാൽ ധ്വനിയെ വ്യക്തമാക്കുന്നതിനുവേണ്ടി താൻ ഈ കൃതി രചിക്കുന്നു' എന്ന് ഗ്രന്ഥകാരൻ ആമുഖമായി പറയുന്നു.
“ "കാവ്യസ്യാത്മാ ധ്വനിരിതി ബുധൈർ
യഃ സമാമ്നാതപൂർവഃ
തസ്യാഭാവം ജഗദുരപരേ
ഭാക്തമാഹുസ്തദനേ
കേചിദ്വാചാംസ്ഥിതമവിഷയേ
തത്ത്വമൂചുസ്തദീയം
തേനബ്രൂമഃ സഹൃദയമനഃ/പ്രീതയേ തത്സ്വരൂപം ”
ധ്വന്യഭാവവാദികളുടെയും മറ്റും വാദമുഖങ്ങളെ ഓരോന്നായി വിശകലനംചെയ്ത് അവയുടെ നിരാസനത്തിനുശേഷം ധ്വനിയുടെ സ്വരൂപം വ്യക്തമാക്കുകയാണ് ആദ്യത്തെ ഉദ്യോതത്തിൽ.
രസാഭിവ്യക്തിക്ക് വ്യഞ്ജനാവ്യാപാരം അനുപേക്ഷണീയമാണെന്നും കാളിദാസനെപ്പോലെ പ്രഗല്ഭരായ മഹാകവികൾ ഈ വസ്തുത തങ്ങളുടെ കൃതികളിലൂടെ സ്പഷ്ടമാക്കിയിട്ടുണ്ടെന്നും ആനന്ദവർധനൻ സൂചിപ്പിക്കുന്നു.
രണ്ടാം ഉദ്യോതം
ധ്വനിഭേദത്തിന്റെ വിശദീകരണത്തോടെയാണ് രണ്ടാം ഉദ്യോതം ആരംഭിക്കുന്നത്.
ഇതോടൊപ്പം ആനുഷംഗികമായി അലങ്കാരം, ഗുണം എന്നിവയും ധ്വനിയും തമ്മിലുള്ള ബന്ധത്തെപ്പറ്റി കൂലങ്കഷമായി ചർച്ചചെയ്യുന്നുണ്ട്.
രസവദലങ്കാരവും രസധ്വനിയും തമ്മിലുള്ള വ്യത്യാസം, ഗുണങ്ങളെങ്ങനെ രസധർമങ്ങളാകുന്നു എന്നീ വിഷയങ്ങളുടെ പഠനമാണ് ഇതിൽ പ്രധാനം.
മൂന്നാം ഉദ്യോതം
ധ്വനിഭേദങ്ങളുടെ പദ-വാക്യപ്രകാശകത വിശദമാക്കിക്കൊണ്ടാണ് മൂന്നാം ഉദ്യോതം ആരംഭിക്കുന്നത്.
ഒരു ഒറ്റ പദം ധ്വന്യാത്മകമായി മാറുന്നതും ഒരു വാചകത്തിന് ഈ ശക്തി ലഭിക്കുന്നതും ഈ സന്ദർഭത്തിൽ പ്രതിപാദിക്കുന്നു.
ഇതോടൊപ്പം വാക്കുകളുടെയും വാചകങ്ങളുടെയും ചേർച്ചയാൽ ലഭിക്കുന്ന സംഘടന, പ്രബന്ധം എന്നിവയും രസാദിധ്വനിക്കു വ്യഞ്ജകമാകുന്നതും ഈ ഉദ്യോതത്തിൽ വിശദീകരിക്കുന്നുണ്ട്.
ഗുണീഭൂതവ്യംഗ്യവും ചിത്രകാവ്യവും ഈ സന്ദർഭത്തിൽ പ്രതിപാദിതമായിരിക്കുന്നു.
രസ്വാദിധ്വനിയുടെ ആവിഷ്കാരരീതികളാണ് മറ്റൊരു പ്രധാന വിഷയം.
ഈ സന്ദർഭത്തിൽ ഔചിത്യത്തിന്റെ പ്രാധാന്യം മറ്റെന്തിനെക്കാളുമധികമാണെന്നു നിരീക്ഷിക്കുന്നു.
ഈ തത്ത്വനിരൂപണമാണ് പില്ക്കാലത്ത് ക്ഷേമേന്ദ്രന് ഔചിത്യവിചാരചർച്ച എന്ന ഗ്രന്ഥത്തിന്റെ രചനയ്ക്കുതന്നെ പ്രേരകമായതെന്ന് നിരൂപകർ കരുതുന്നുണ്ട്.
ഒരു കൃതിയിൽത്തന്നെ വിരുദ്ധരസങ്ങളെ ആവിഷ്കരിക്കേണ്ടിവരുമ്പോൾ ശ്രദ്ധിക്കേണ്ടകാര്യങ്ങളും ശാസ്ത്രീയമായിചർച്ചചെയ്യുന്നു.
നാലാം ഉദ്യോതം
പൂർവസൂരികളായ കവികൾ അവതരിപ്പിച്ച ആശയങ്ങൾതന്നെ ധ്വനിയുടെ സമ്മേളനത്താൽ കൂടുതൽ ചമത്കാരകമായിത്തീരുന്നതെങ്ങനെയെന്ന വിശദീകരണത്തോടെയാണ് നാലാം ഉദ്യോതം ആരംഭിക്കുന്നത്.
രാമായണത്തിലെയും മഹാഭാരതത്തിലെയും അംഗിയായ രസം ഏതെന്ന നിരൂപണമാണ് ഈ ഉദ്യോതത്തിലെ മറ്റൊരു പ്രസിദ്ധമായ വിഷയം.
രാമായണത്തിലെ അംഗിയായ രസം കരുണവും മഹാഭാരതത്തിലേത് ശാന്തവുമാണെന്ന് ആന്ദവർധനൻ സമർഥിക്കുന്നു.
ഇങ്ങനെ ധ്വനിയുടെ അവതരണത്തിലാരംഭിച്ച് കാവ്യതത്ത്വങ്ങളെ ഒട്ടുമിക്കതിനെയും സമഗ്രമായി വിലയിരുത്തിക്കൊണ്ട് രചിച്ച ധ്വന്യാലോകത്തിന് ഭാരതീയകാവ്യശാസ്ത്രരംഗത്ത് അദ്വിതീയ സ്ഥാനമാണുള്ളത്.
വ്യാഖ്യാനഗ്രന്ഥങ്ങൾ
ധ്വന്യാലോകം ആദ്യവായനയിൽ വളരെ സരളമായ പ്രതിപാദനശൈലി പ്രകടമാക്കുന്നുവെങ്കിലും അതിലെ ധ്വനിതത്ത്വം പൂർണമായി മനസ്സിലാക്കുക അത്രതന്നെ അനായാസമല്ല.
ധ്വന്യാലോകത്തിന് അഭിനവഗുപ്തൻ രചിച്ച ലോചനം എന്ന വ്യാഖ്യാനഗ്രന്ഥമാണ് ധ്വനിയുടെ സത്ത സഹൃദയർക്ക് സുഗ്രഹമാക്കിത്തീർത്തത്.
ലോചനത്തിന് ഉത്തുംഗോദയൻ എന്ന പണ്ഡിതൻ വ്യാഖ്യാനം രചിച്ചിട്ടുണ്ട്.
ചന്ദ്രാദിത്യന്റെ പുത്രനായ കയ്യടൻ ധ്വന്യാലോകത്തിന് പ്രൗഢമായ മറ്റൊരു വ്യാഖ്യാനം രചിച്ചിട്ടുണ്ട്.
അഭിനവഗുപ്തന്റെ ലോചനത്തിലെ പല നിരീക്ഷണങ്ങളെയും ഖണ്ഡിച്ചുകൊണ്ട് കേരളീയനായ നീലകണ്ഠശാസ്ത്രി ധ്വന്യാലോകത്തിനു രചിച്ച വ്യാഖ്യാനം ആ നിലയിൽ ശ്രദ്ധേയമാണ്.
ലോചനത്തിന് കേരളീയനായ ദാശരഥി നമ്പൂതിരി അഞ്ജനം എന്ന പേരിൽ ഒരു വ്യാഖ്യാനം രചിച്ചു.
കേരളീയരായ ഉദയൻ , രാമപിഷാരടി എന്നിവർ യഥാക്രമം കൗമുദി , ബാലപ്രിയ എന്നീ പേരുകളിൽ സംസ്കൃതത്തിൽ രചിച്ച വ്യാഖ്യാനങ്ങളും ഉപലബ്ധമാണ്.
ധ്വനിതത്ത്വം
ധ്വനിതത്ത്വം എന്നത് ഒരു തത്ത്വമായി അവതരിപ്പിക്കേണ്ടതില്ല, മുമ്പുതന്നെ പ്രസിദ്ധമായ അനുമാനം എന്ന തത്ത്വത്തിന്റെ വിശദീകരണം മാത്രമാണ് എന്ന് വിശദീകരിച്ചുകൊണ്ട് ധ്വന്യാലോകത്തിലെ ആശയങ്ങളെ നിശ്ശേഷം ഖണ്ഡിച്ച് മഹിമഭട്ടൻ രചിച്ച ഗ്രന്ഥമാണ് വ്യക്തിവിവേകം .
എന്നാൽ പില്ക്കാലത്തും ധ്വനിയും ധ്വന്യാലോകവും സർവാംഗീണമായി മാറുകയാണുണ്ടായത്.
തത്ത്വശാസ്ത്രമേഖലയിൽ അദ്വൈതമതസ്ഥാപകനായ ശങ്കരാചാര്യരുടെ സ്ഥാനമാണ് സാഹിത്യമീമാംസാരംഗത്ത് ധ്വന്യാലോകരചയിതാവായ ആനന്ദവർധനന് പണ്ഡിതന്മാർ കല്പിക്കുന്നത്.
എല്ലാ ഭാരതീയഭാഷകളിലും പല വിദേശഭാഷകളിലും ധ്വന്യാലോകത്തിന് വിവർത്തനവും വ്യാഖ്യാനവും പഠനവും ഉപലബ്ധമാണ്.
ഡോ. കെ. കൃഷ്ണമൂർത്തി ഇംഗ്ലീഷിൽ രചിച്ച പ്രഗല്ഭമായ പഠനഗ്രന്ഥവും ധ്വന്യാലോകത്തിന് തയ്യാറാക്കിയ സംശോധിതസംസ്കരണവും പ്രസിദ്ധമാണ്.
മലയാളത്തിൽ വിവർത്തനവും പഠനവുമായി അനേകം ഗ്രന്ഥങ്ങൾ ധ്വന്യാലോകത്തിനുണ്ടായിട്ടുണ്ട്.
ഇതിൽ ഇ.
വി. ദാമോദരൻ ധ്വന്യാലോകത്തെയും ലോചനത്തെയും മലയാളത്തിൽ പരിചയപ്പെടുത്തുന്ന ഗ്രന്ഥം പ്രധാനമാണ്.
മലയാളസാഹിത്യത്തിലെ ധ്വനിപ്രധാനമായ സന്ദർഭങ്ങൾ ഉദാഹരണമായി പരിചയപ്പെടുത്തിക്കൊണ്ട് ഡോ.പി.കെ. നാരായണപിള്ള രചിച്ച കൈരളീധ്വനിയെ 'കേരളീയരുടെ ധ്വന്യാലോകം' എന്നു വിശേഷിപ്പിക്കാം.
പില്ക്കാലത്ത് മലയാളത്തിൽ ധ്വനിയെയും ധ്വന്യാലോകത്തെയും വിശദമാക്കാൻ രചിച്ച പല പഠനങ്ങളിലും മലയാളസാഹിത്യത്തിലെ കാവ്യാത്മകമായ ഭാഗങ്ങൾ ഉദാഹരണമായി ചൂണ്ടിക്കാട്ടുന്ന ഈ രീതി സ്വീകരിച്ചുവന്നു അവലംബം പുറത്തേക്കുള്ള കണ്ണികൾ സംസ്കൃതത്തിലുള്ള ധ്വന്യാലോകത്തിന്റെ പി.ഡി.എഫ് ലഭിക്കാൻ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധ്വന്യാലോകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ധ്രുവ് റാഠി ഇംഗ്ലീഷ് വിലാസം https://ml.wikipedia.org/wiki/Dhruv_Rathee
ഒരു ഇന്ത്യൻ യൂട്യൂബർ, വ്ലോഗർ, സോഷ്യൽ മീഡിയ ആക്ടിവിസ്റ്റ് എന്നീ നിലകളിൽ പ്രശസ്തനാണ് ധ്രുവ് റാഠി .
സാമൂഹിക, രാഷ്ട്രീയ, പാരിസ്ഥിതിക വിഷയങ്ങളെക്കുറിച്ചുള്ള യൂട്യൂബ് വീഡിയോകളിലൂടെ അദ്ദേഹം അറിയപ്പെടുന്നു.
2023 ഏപ്രിൽ വരെ, എല്ലാ ചാനലുകളിലുമായി അദ്ദേഹത്തിന് 14.6 ദശലക്ഷം സബ്സ്ക്രൈബർമാരും മൊത്തം 2.7 ബില്യൺ വീഡിയോ കാഴ്ചകളും ഉണ്ട്.
ഹരിയാനയിലെ ഒരു ഹിന്ദു ജാട്ട് കുടുംബത്തിലാണ് റാഠി ജനിച്ചത്.
ഹരിയാനയിൽ പ്രാഥമിക വിദ്യാഭ്യാസം നേടിയ ധ്രുവ്, ജർമ്മനിയിൽ നിന്ന് ഉന്നത വിദ്യാഭ്യാസം കരസ്ഥമാക്കി .
കാൾസ്രുഹെ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് മെക്കാനിക്കൽ എഞ്ചിനീയറിംഗിൽ ബിരുദവും അതേ സ്ഥാപനത്തിൽ നിന്ന് പുനരുപയോഗ ഊർജ്ജത്തിൽ ബിരുദാനന്തര ബിരുദവും നേടി.
നരേന്ദ്ര മോദി ഭരണകൂടത്തെക്കുറിച്ചുള്ള വിമർശനാത്മക വീക്ഷണത്തോടെയുള്ള വസ്തുതാ പരിശോധനയും വിശദീകരണ ഉള്ളടക്കവും ഉൾക്കൊള്ളുന്ന രാഷ്ട്രീയ വീഡിയോകളുടെ പേരിലാണ് റാഠി പ്രധാനമായും അറിയപ്പെടുന്നത്.
2014 ലെ ഇന്ത്യൻ പൊതുതെരഞ്ഞെടുപ്പിന് ശേഷം അധികാരത്തിൽ വന്ന മോദി സർക്കാറിനോടുള്ള അതൃപ്തി, രാഷ്ട്രീയ വിഷയങ്ങളിലേക്ക് മാറാൻ റാഠിയെ പ്രേരിപ്പിച്ചു .
യൂട്യൂബിനെ ഒരു രാഷ്ട്രീയ പ്ലാറ്റ്ഫോമായി ഉപയോഗിക്കുന്ന ആദ്യത്തെ ഇന്ത്യൻ ഉപയോക്താക്കളിൽ ഒരാളാണ് ധ്രുവ് റാഠി അവലംബം കുറിപ്പുകൾ
ധ്രുവൻ (നടൻ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ ഒരു ചലച്ചിത്ര അഭിനേതാവാണ് ധ്രുവൻ .
ഡിജോ ജോസ് ആന്റണി സംവിധാനം ചെയ്തു 2018ൽ പുറത്തിറങ്ങിയ ക്വീൻ എന്ന ചലച്ചിത്രത്തിലൂടെയായിരുന്നു ധ്രുവന്റെ അരങ്ങേറ്റം.
അഭിനയിച്ച ചിത്രങ്ങൾ S.No വർഷം ചിത്രം കഥാപാത്രം സംവിധായകൻ 1 2018 ക്വീൻ ബാലു ഡിജോ ജോസ് ആന്റണി 2 2019 ചിൽഡ്രൻസ് പാർക്ക് ഋഷി ഷാഫി 3 2019 ഫൈനൽസ് ആദിശേഷൻ പി ആർ അരുൺ പുറത്തേക്കുള്ള കണ്ണികൾ ധ്രുവൻ ഐ.എം.ഡി.ബി.യിൽ ധ്രുവൻ ഫേസ്ബുക്ക്‌ൽ അവലംബം ↑ ↑
ധ്വനി ദേശായി
ദേശീയ-അന്തർദേശീയ പുരസ്കാരങ്ങൾ നേടിയിട്ടുള്ള അനിമേഷൻ ചലച്ചിത്ര സംവിധായികയാണ് ധ്വനി ദേശായി .
ചിൽഡ്രൻസ് ഫിലിം സൊസൈറ്റി നിർമ്മിച്ച് മൻപസന്ത്-ദി പെർഫെക്റ്റ് മാച്ച് എന്ന അനിമേഷൻ ചിത്രത്തിന്റെ സംവിധായിക എന്ന നിലയിലാണ്  അറിയപ്പെടുന്നത്.
ജനങ്ങളെ വിവരാവകാശനിയമത്തിൽ ബോധവത്കരണം നടത്തുന്നതിനായി ഫിലിംസ് ഡിവിഷൻ നിർമ്മിച്ച ചക്രവ്യൂഹം എന്ന അനിമേഷൻ ചിത്രത്തിന്റേയ്യും സംവിധായികയാണ്.
ധ്വനി (വിവക്ഷകൾ) ധ്വനി - ഇന്ത്യൻ കാവ്യശാസ്ത്രപദ്ധതികളിൽ ഒന്ന്.
ധ്വനികാവ്യം - ധ്വനിപ്രധാനമായ കാവ്യഭേദം.
ധ്വനി (ഭാഷാശാസ്ത്രം) - സ്വനം എന്ന ആധുനികഭാഷാശാസ്ത്രത്തിനു സമാനമായ ഭാരതീയ സങ്കല്പ്പനം.
ധ്വനി (സംഗീതം) - ഒരു സംഗീതോപകരണത്തിൽനിന്നുള്ള ശബ്ദം.
ശബ്ദം പ്രതിധ്വനി ധ്വനി (ചലച്ചിത്രം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
പറമ്പിക്കുളം അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Parambikulam_Dam
കേരളത്തിലെ പാലക്കാട് ജില്ലയിലെ ഒരു അണക്കെട്ടാണ് പറമ്പിക്കുളം അണക്കെട്ട് .
ഇത് മുതലമട പഞ്ചായത്തിലെ പറമ്പിക്കുളം വന്യജീവി സംരക്ഷണകേന്ദ്രത്തിലൂടെ ഒഴുകുന്ന പറമ്പിക്കുളം നദിയിൽ സ്ഥിതി ചെയ്യുന്നു.
ഇന്ത്യയിലെ എറ്റവുമധികം ജലശേഖരണശേഷിയുള്ള എംബാങ്ക്മെന്റ് അണക്കെട്ടായ ഇത് ജില്ലയിലെ പടിഞ്ഞാറൻ ചുരങ്ങളോട് ചേർന്നു നിലകൊള്ളുന്നു.
കാമരാജറിന്റെ കാലത്താണ് ഈ അണക്കെട്ട് നിർമിച്ചത്.
കാമരാജിന്റെ കാലഘട്ടത്തിൽ ആസൂത്രണം ചെയ്ത പ്രധാന ജലസേചന പദ്ധതികളിൽ ഒന്നാണിത്.
ലോവർ ഭവാനി, കൃഷ്ണഗിരി , മണി മുത്താർ, കാവേരി  ഡെൽറ്റ, ആറാണി നദി, വൈഗൈ ഡാം, അമരാവതി, സത്തനൂർ, പുല്ലമ്പാടി,  നെയ്യാർ അണക്കെട്ടുകൾ എന്നിവയാണ് മറ്റ് പദ്ധതികൾ.
ഡാമിൽ ധാരാളം മുതലകൾ ഉണ്ട്.
അണക്കെട്ടിന് ചുറ്റുമായി പറമ്പിക്കുളം വന്യജീവി സംരക്ഷണ കേന്ദ്രം 285 ചതുരശ്ര കിലോമീറ്റർ വിസ്തീർണ്ണത്തിൽ വ്യാപിച്ചു കിടക്കുന്നു.
പ്രസിദ്ധമായ ടോപ്പ്സ്ലീപ്പ് പറമ്പികുളത്തിനടുത്താണ്.
തൂണക്കടവ് അണക്കെട്ട് , പെരുവാരിപള്ളം അണക്കെട്ട് എന്നിവ ഇതിനു സമീപം ഉള്ള  അണക്കെട്ടുകളാണ്.
പറമ്പിക്കുളം അണക്കെട്ട് തൊട്ടടുത്തുള്ള തൂണക്കടവ്  അണക്കെട്ടുമായി 2.5 കിലോമീറ്റർ നീളമുള്ള ഭൂഗർഭ തുരങ്കം വഴി ബന്ധപ്പെടുത്തിയിരിക്കുന്നു.
3 അണക്കെട്ടുകളിലെയും വെള്ളം സർകാർപതി പവർ ടണൽ വഴി തമിഴ്നാട്ടിലെ ടോപ് സ്ലിപ്പിനു സമീപമുള്ള സർകാർപതി പവർ ഹൌസി ലേക്ക് തിരിച്ചു വിട്ടു 30 മെഗാവാട്ട്‌ ശേഷി ഉള്ള ടർബൈൻ  ഉപയോഗിച്ച് 30 മെഗാവാട്ട് വൈദ്യുതി   നിർമ്മിക്കുന്നു.
ഇത് സമീപ പ്രദേശങ്ങളിൽ കൃഷി നാശത്തിനു കാരണമായി.
അവലംബം 1 2 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} : Unknown parameter | month= ignored ( help ) ↑
പറമ്പന്തളി മഹാദേവക്ഷേത്രം
തൃശ്ശൂർ ജില്ലയിലെ ചാവക്കാടിനടുത്ത് മുല്ലശ്ശേരിയിൽ സ്ഥിതിചെയ്യുന്ന പുരാതന ശിവക്ഷേത്രമാണ് പറമ്പന്തളി മഹാദേവക്ഷേത്രം .
പഴയ കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയുന്ന ശിവക്ഷേത്രമാണ്.
വൈഷ്ണവാംശഭൂതനായ ശ്രീ പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രത്തിലെ പ്രധാന പ്രതിഷ്ഠയായ 'തളീശ്വരൻ' മുല്ലശ്ശേരിയുടെ ദേശനാഥനായി അടിയപ്പെടുന്നു.
ശ്രീകോവിലിന്റെ ഭംഗിയാൽ പ്രസിദ്ധിയാർജ്ജിച്ച ഈക്ഷേത്രത്തിൽ രണ്ടു ശിവലിംഗ പ്രതിഷ്ഠകൾ പ്രധാനമൂർത്തികളായി രണ്ടു ശ്രീകോവിലിലായി വിരാജിക്കുന്നു.
അവലംബം 1 2 കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ Parambanthali Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പറപ്പൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Parappur_Gramapanchayat
മലപ്പുറം ജില്ലയിലെ തിരൂരങ്ങാടി താലൂക്കിൽ വേങ്ങര ബ്ളോക്കിലാണ് 15.11 ചതുരശ്രകിലോമീറ്റർ വിസ്തീർണ്ണമുള്ള പറപ്പൂർ ഗ്രാമപഞ്ചായത്ത് സ്ഥിതി ചെയ്യുന്നത്.
പറപ്പൂർ ഗ്രാമപഞ്ചായത്ത് 1956-ൽ ആണ് രൂപീകൃതമാകുന്നത്.
ഈ ഗ്രാമപഞ്ചായത്തിൽ നിലവിൽ 19 വാർഡുകളുണ്ട്.
പറപ്പൂർ , ഇരിങ്ങല്ലൂർ , കുഴിപ്പുറം എന്നീ ഗ്രാമങ്ങൾ ഉൾപെട്ടതാണ് ഗ്രാമ പഞ്ചായത്ത്‌.
ഒന്ന് മുതൽ ഏഴു വരെയുള്ള വാർഡുകൾ ഇരിങ്ങല്ലൂരിലും എട്ടു മുതൽ പത്ത് വരെ വാർഡുകൾ കുഴിപ്പുറത്തും ബാക്കി വാർഡുകൾ പറപ്പൂരിലും സ്ഥിതി ചെയ്യുന്നു.